钦定古今图书集成/理学汇编/文学典/第112卷 > 黄朝相 > 陈桢
## 钦定古今图书集成/理学汇编/文学典/第112卷 > 黄朝相 > 陈桢

按《零陵县志》：“桢，字贞之，号雨奇。秉性孝友，制行端方，
好善恶恶，皆得其平，非其”䫫虽强之不顾也。永有王
孙掌府事，常纵家丁横行于市，公众辱之，王孙屏气
不敢与之抗，后竟不敢为恶。公博极群书，擅举子业，
见赏于瞿达观；又以诗文擅长于时，教授后学，几半
永阳。万历己未，纂修“郡志”，耄年书编不离手，一时博
学称公为最。仅以一贡终。退居林泉，自号“澹山顽民。”
所著有《采薇遗讴》《水云窝》诸集藏于家。寿九十一，衣
冠端坐而卒。子光完、孙于帝，皆诸生。